Tarbija Amerikana ta' tmien xhur hija l-iżgħar persuna fid-dinja li ħadet iż-żewġ dozi tal-vaċċin tal-Pfizer. Vincenzo Mincolla, it-tarbija ta' oriġini Taljana, iżda li joqgħod fi New York, ħa t-tieni doża tal-vaċċin f'Upstate Medical University nhar l-Erbgħa li għadda, bħala parti minn testijiet kliniċi li għaddejjin fuq trabi ta' bejn is-sitt xhur u s-sentejn. 16-il tifel u tifla qed jipparteċipaw f'dawn it-testijiet. Upstate Medical University hija waħda mill-erba' postijiet fl-Istati Uniti li qegħdin jittestjaw il-vaċċin tal-Pfizer fuq tfal t'inqas minn ħames snin. S'issa fl-Amerka l-vaċċin ġie approvat biss għal dawk li għandhom aktar minn 12-il sena. Missier Vincenzo, li huwa tabib, qal li jemmen li huwa importanti li kulħadd jieħu l-vaċċin biex xi darba l-pandemija tintemm. Intqal li t-tarbija raqdet u kielet normali wara li ħadet iż-żewġ dożi tal-vaċċin, u ma kellhiex sintomi. Aqra aktar Pfizer ser tapplika biex il-vaċċin jingħata lit-tfal taħt it-12-il sena